ועדת הכלכלה, כנסת 19, פרוטוקול מספר 391, 2014-11-25 10:00

אבישי ברוורמן: אני פותח את ישיבת ועדת הכלכלה.

אבישי ברוורמן: על סדר-היום: תקנות הסדרת פעילות חברות דירוג האשראי, התשע"ד-2014.

<שרה קנדלר: כמה דברי פתיחה.

<שרה קנדלר: אני רוצה לציין שישבנו שוב עם חלק מהגופים והכנסנו עוד תיקונים מעבר לתיקונים שכבר הכנסנו בדיון הקודם.

אבישי ברוורמן: שרה, אני רוצה לסיים את זה היום.

אבישי ברוורמן: יש לי כל-כך הרבה תחומים על השולחן: גז, תחבורה ועוד.

אבישי ברוורמן: בואו ננקה את רשות ניירות הערך.

<שרה קנדלר: יש לנו חובה מהדיון הקודם, לאור ההערה של עו"ד ידיד.

<שרה קנדלר: הוספנו בתקנה 2א(יא).

<שרה קנדלר: צריך להקריא את הנוסח?

<אתי בנדלר: זה משהו שאושר בוועדה?

<שרה קנדלר: כן, רק היינו צריכים לנסח.

<אתי בנדלר: אין צורך להקריא את הנוסח.

<אתי בנדלר: העיקרון אושר ואני צריכה לבדוק שהנוסח תואם לעיקרון שאושר.

<אתי בנדלר: זה הנוהל המקובל.

<שרה קנדלר: אני ממשיכה להקריא מפרק ד'.

סימן א': הוראות כלליות

סימן א': (ב) הדוחות יכללו את הפרטים לפי תקנות אלה כסדרם בהם; אין חובה לציין העדר קיומו של פרט פלוני אלא אם כן נקבע כך במפורש בתקנות אלה.

סימן א': (ד) יושב ראש הרשות או עובד הרשות שהוא הסמיכו לכך בכתב, רשאי לדרוש מחברת הדירוג בכל עת -

סימן א': (2) להגיש דוח המתקן דוח או הודעה שהוגשו לפי תקנות אלה, בתוך פרק זמן שייקבע בדרישה, אם נוכחו לדעת כי דוח או הודעה שהוגשו אינם כנדרש לפי תקנות אלה, או כי הפרטים שנמסרו מכוח תקנת משנה (א) מחייבים זאת.

סימן א': התקנה הראשונה כמובן היא תקנה כללית.

סימן א': זה סעיף שדומה לכל הסעיפים שיש לנו בחוקים אחרים.

סימן א': הוא מסדיר את חובת הדיווח, שצריך לדווח על כל פרט מהותי, גם שלא מפורט בתקנות כי אנחנו אף פעם לא יכולים לתאר לעצמנו את כל הסיטואציות האפשריות.

סימן א': יש כאן סמכות ליושב ראש הרשות לדרוש דיווחים נוספים.

סימן א': יש אפשרות להפנות ולעשות כללים של הפנייה, כמו שיש לנו בחוק ניירות ערך.

אבישי ברוורמן: הערות.

<אמיר הלוי: שאלת הבהרה.

<אמיר הלוי: לגבי 8ג.

<אמיר הלוי: אפשר לקבל דוגמה למה הכוונה "פרט אחר שעשוי להיות בעל השפעה מהותית או חשיבות להבנת הדירוגים"?

<שרה קנדלר: למשל, הגישו נגדכם תביעה ייצוגית.

<שרה קנדלר: זה פרט מהותי שצריך לדווח עליו.

<שרה קנדלר: הוא לא כתוב פה אבל צריך לדווח.

אבישי ברוורמן: אם כך, אני מעלה להצבעה.

אבישי ברוורמן: בעד – רוב

אבישי ברוורמן: נמנעים – אין

אבישי ברוורמן: סעיף 8 אושר.

<שרה קנדלר: "9.

<שרה קנדלר: עריכת והגשת הדוחות

<שרה קנדלר: הדוחות ייערכו בצורה נוחה לקריאה ועמודיהם יהיו ממוספרים.

<שרה קנדלר: "

<שרה קנדלר: אנחנו מבקשים שיגישו את הדוחות, כמו כל הגופים המפוקחים על ידינו באמצעות המגנ"א.

<רן מלמד: "צורה נוחה" זה לא מספיק.

<רן מלמד: הייתי מבקש שזה יהיה כתוב בשפה פשוטה.

<רן מלמד: אנחנו מתחילים להכניס את הנוהל הזה בהרבה מקומות אחרים.

<רן מלמד: צריך שזה יהיה ברור גם להדיוטות כמוני.

<שרה קנדלר: "שפה פשוטה", אין לי בעיה להוסיף.

<אתי בנדלר: בדרך-כלל אנחנו אומרים "שפה פשוטה וברורה".

<ערן היימר: אתם מבקשים דוחות עם פירוטים מאוד גדולים עם אנליזות ואתם רוצים בשפה פשוטה?

<אתי בנדלר: נשאיר את זה "בשפה נוחה לקריאה וברורה".

<שרה קנדלר: בסדר.

<רן מלמד: תשובה לגבי הערבית.

<שרה קנדלר: אני חושבת שזה יטיל נטל כבד מידי על חברות הדירוג.

<שרה קנדלר: מדובר על מידע מאוד מאוד רב, פירוט של מתודולוגיות ופרטים מאוד מקצועיים.

<שרה קנדלר: אני אשמח לשמוע גם את התגובה שלהם אבל לי זה לא נראה בנסיבות הנוכחיות.

<ערן היימר: אני חושב שאנחנו כחברות דירוג נותנים את העמדה שלנו לגבי חברות ציבוריות.

<ערן היימר: החברות הציבוריות לא מחויבות לדווח את הדוחות הכספיים שלהם בערבית אז איך אנחנו, בפרשנות שלנו עליהם, נהיה חייבים?

אבישי ברוורמן: שמעת את ההסבר.

אבישי ברוורמן: אני מעלה להצבעה.

אבישי ברוורמן: בעד – רוב

אבישי ברוורמן: נמנעים – אין

אבישי ברוורמן: אני מאשר את הסעיף יחד עם התוספת "וברורה".

<שרה קנדלר: "חתימה על הדוחות

<שרה קנדלר: (א) דוחות כאמור בתקנות 11 ו- 13 למעט דוחות דירוג ייחתמו בשם חברת דירוג בידי המורשה לחתום בשמה, ובלבד שתוכנן אושר בידי אחד מאלה:

<שרה קנדלר: המנהל הכללי;

<שרה קנדלר: (ב) בדוח יצוין תאריך החתימה; בצד כל חתימה יצוין שם החותם ותפקידו בחברה.

<שרה קנדלר: "

<אתי בנדלר: תסבירי למה אתם ממעטים את דוחות הדירוג?

<שרה קנדלר: כי דוחות הדירוג צריכים להיחתם על-ידי האנליסט.

<שרה קנדלר: אלה דוחות מקצועיים ואני חושבת שזה נכון שלא מנכ"ל החברה, שאחראי על הצד העסקי של החברה, אלא האנליסט הראשי הוא זה שיחתום על דוח הדירוג.

<אתי בנדלר: זה כתוב באיזה מקום?

<רן מלמד: כן.

<רן מלמד: בחוק כתוב הדירקטוריון לא יכול להתערב בפעילות הדירוג.

<אתי בנדלר: איפה כתוב מי יחתום על דוחות הדירוג?

<ערן היימר: בדרך כלל לא חותמים על דוחות דירוג, לא בעולם ולא בארץ.

<שרה קנדלר: אבל יש ציון של האנליסט הראשי.

<שרה קנדלר: כתבנו שצריך זהות מעריך הדירוג הראשי וזהות מעריך הדירוג המשני, אם מונה.

<שרה קנדלר: זה בתקנה 17.

<שרה קנדלר: נראה לי שזה מספק.

אבישי ברוורמן: אין הערות.

אבישי ברוורמן: אני מאשר.

אבישי ברוורמן: בעד – רוב

אבישי ברוורמן: נמנעים – אין

אבישי ברוורמן: אני מאשר את סעיף 10.

<אמיר הלוי: זה לא צריך להיות תקנות 12 ו-13 ולא 11 ו-13, כי 11 זה מועד הגשת הדוח?

<שרה קנדלר: הגדרה דוח שנתי זה ב-11.

<שרה קנדלר: זה כן ב-11.

<אתי בנדלר: אם כך זה צריך להיות 11 עד 13.

<אתי בנדלר: אני חושבת שצדקת מלכתחילה.

"סימן ב': מועד הגשת הדוח

"סימן ב': (א) חברת דירוג תגיש לרשות ולציבור דוח תקופתי בכל שנה (להלן – דוח שנתי), תוך שלושה חודשים מתום שנת הכספים.

"סימן ב': (ג) דוחות כאמור יהיו זמינים באתר חברת הדירוג במשך חמש שנים לפחות מיום פרסומם.

"סימן ב': "

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 11 אושרה

אבישי ברוורמן: אני מאשר את תקנה 11.

<שרה קנדלר: "פרטי הדוח השנתי

הסדר שלהלן: (1) הפרטים הנדרשים לפי תקנה 2, מעודכנים למועד הדוח תוך ציון שינויים מהותיים שהיו בתקופת הדוח ויחולו לעניין זה, הוראות תקנות 3 ו-5;

הסדר שלהלן: (א) מספר הפעמים שהתכנס דירקטוריון חברת הדירוג במהלך תקופת הדוח והנוכחים בישיבות;

הסדר שלהלן: (ג) אופן יישום שיטות ההערכה והנחות היסוד בפעילות הדירוג, תוך ציון הנחות מתמטיות או סטטיסטיות, אם נעשה בהם שימוש בפעילות הדירוג, כמו גם השינויים המהותיים במרכיבים אלה;

הסדר שלהלן: (ה) דיווח לפי סעיף 17(ג)(1) לחוק;

הסדר שלהלן: שם ושם משפחה;

הסדר שלהלן: ניסיון מקצועי;

הסדר שלהלן: (3) פירוט לעניין לקוחות חברת הדירוג שיכלול פרטים אלה:

הסדר שלהלן: (ב) רשימה ובה זהות כל לקוח שהתקבלה ממנו הכנסה בשיעור הגבוה מ-5% מכלל ההכנסה של חברת הדירוג באותה שנה ושיעור ההכנסה מכל אחד מהם; לעניין זה "לקוח" – לרבות מספר לקוחות בשליטת אותו אדם;

הסדר שלהלן: (4) סיכום ובו ריכוז נתונים הנוגעים לדירוגים מקדמיים שהנפיקה חברת הדירוג בתקופת הדוח ; הרשות רשאית להורות לחברת דירוג על אופן הצגת הנתונים לפי פסקה זו ובין היתר, לפי פילוחים, הצגת השתנות נתונים לאורך זמן או בדרך טבלאית; לעניין זה, "דירוג מקדמי" – תחזית שהעבירה חברת דירוג ללקוח או למי שעשוי להיות לקוח, באשר לסימול הדירוג אותו היא עתידה לקבוע לגביו או לגבי מכשיר פיננסי שלו, לרבות כל אות, סימן או תחזית הנוגעים לדירוג כאמור, שניתנו בכל דרך שהיא;

יפורסמו לציבור: פרטים לפי פסקה 2(ב) בדבר דירוגים כאמור בתקנה 14(ב);

אבישי ברוורמן: הערות?

<ערן היימר: ב-12ב אנחנו צריכים לפרסם את הדירוגים שעשינו בכל התקופה.

<ערן היימר: לעניין זה, בסוף סעיף ב': "דורגה ישות, ייספר כל מכשיר פיננסי של ישות האמורה בנפרד".

<ערן היימר: כשהולכים להגדרה של מכשיר פיננסי, זאת הגדרה מאוד רחבה.

<ערן היימר: כשאנחנו מדרגים בנק, אז גם אם אתה עשית אצלו פיקדון בסניף, שיש לו איזה טריגר של ריבית או איזה מבנה, הוא לצורך הגדרה מכשיר פיננסי.

<ערן היימר: לנו אין אפילו את המידע הזה כי אנחנו לא מדרגים את המכשירים האלה.

<ערן היימר: אנחנו מדרגים או ישות או סדרה.

<ערן היימר: אנחנו מבקשים שאנחנו נדווח בשפה שאנחנו מבינים ויודעים את מה שאנחנו מדרגים.

<ערן היימר: דירגנו ישות, נדווח על ישות.

<ערן היימר: אם דירגנו סדרה, נדווח על סדרה.

<שרה קנדלר: אני מבקשת לגבי תקנה 12ב, הדיווח הזה נועד לגביית אגרה.

<שרה קנדלר: אשמח שנדון בזה יחד עם תקנה 26 שדנה באגרה.

<רן מלמד: בסעיף ו', אותה בקשה שהיתה לי לסעיפים הקודמים, לגבי הנתונים שצריך לפרט המעריך הראשי, כדי שנדע אם יש ניגודי עניינים, עם מי הוא עשה עסקים, איך הוא עושה וכדומה.

<שרה קנדלר: כל מי שמשתתף בהליך דירוג יש לו איסורים שקבועים כבר בחוק ולכן אני לא חושבת שצריך לפרט.

<שרה קנדלר: סעיף 18 לחוק אומר שמשתתף בהליך דירוג לא יפעל בניגוד עניינים, אסור לו לעסוק בפעילות מסחרית, אסור לו להחזיק בנכסים.

<שרה קנדלר: כל אלה איסורים בחוק לכן אני לא חושבת שצריך לפרט בתקנות.

<ערן היימר: כל פירוט שמישהו עשה זה כבר עבירה.

<שרה קנדלר: נכון.

<אמיר הלוי: סעיף קטן 3ג, פירוט שיעור הכנסות אמרנו.

<שרה קנדלר: בסיפא הוספנו: "ושיעור ההכנסה מכל אחד מהם".

<שרה קנדלר: הוספנו את זה.

<ערן היימר: איך שזה כתוב עכשיו, את רוצה מכל משהו שעשינו, כל שקל וכל לקוח ובסוף את הסך הכול.

<ערן היימר: אני חושב שדיברנו על הסך הכול.

<שרה קנדלר: ברישא, בסדר.

<שרה קנדלר: ב-3ג, פירוט שיעור ההכנסות, זה בסדר.

<אמיר הלוי: הכוונה לסיכומים בכל מקרה.

<שרה קנדלר: נכון.

<ערן היימר: אבל לפי חלוקה לשירותים נלווים שונים.

<שרה קנדלר: כתוב לחלוקה לפי פעילות.

אבישי ברוורמן: עו"ד בנדלר?

<אתי בנדלר: בסדר.

<רן גזית: אני כל פעם מצטער שאני מדבר על חוזה פני עתיד ושהוא עדיין לא אקטואלי.

<רן גזית: שרה תמיד אומרת לי שנדבר על זה כשנגיע.

<רן גזית: בקרוב יהיו חברות דירוג או סוכנויות דירוג שמדרגות אוטומטית, כמו שאנחנו מתכבדים לעשות.

<רן גזית: אז גם יהיה גם סכום אחיד.

<רן גזית: אנחנו מדברים על סכום אחיד לכל דירוג או לכל משתמש.

<רן גזית: בסופו של דבר לא יהיה לנו 5%, לא יהיה לנו מישהו, כולם יקבלו את אותו מחיר.

<רן גזית: אנחנו נצטרך לתת פירוט על כל אחד מה-10,000 או 15,000 אנשים שישתמשו במנוע שלנו?

<שרה קנדלר: אין בעיה בכלל.

<שרה קנדלר: זה נכון שכשכתבנו את התקנות ראינו לנגד עינינו את הפעילות הקלאסית של חברות הדירוג.

<שרה קנדלר: יחד עם זאת, אנחנו חושבים שיש בתקנות משהו שמונע דירוג אוטומטי.

<שרה קנדלר: כל הטענות שלך על התקנות שלא מתאימות מבחינת הדיווח, יש תקנה שהקראתי 8ב שאומרת: "הדוחות יכללו את הפרטים לפי תקנות אלה כסדרן בהן.

<שרה קנדלר: אין חובה לציין היעדר קיומו של פרט פלוני".

<שרה קנדלר: אם אין לך אתה פשוט לא מציין.

<שרה קנדלר: לא צריך בכל תקנה להגיד שאם אין לך אז אל תציין כי זה כתוב.

<צחי לוי: אני רואה חשבון.

<צחי לוי: אני פעיל בשוק ההון, אני עוסק בעבודה שהיא מעין דירוג לגופים הפיננסים הגדולים בישראל, במקביל לחברות הדירוג רק לא בצורה פומבית.

אבישי ברוורמן: אתה מה שנקרא דירוג בסדר.

<צחי לוי: דירוג הוגן, דירוג לא מוטה ושלא מקבל כסף מהחברות.

<אתי בנדלר: אתה יודע שאסור יהיה לך לעסוק בדירוג אלא אם כן תירשם.

<צחי לוי: לכן אני רוצה לדון כי יש פה אבסורד, יש פה בעיות.

<צחי לוי: מכיוון שהבעיה הגדולה וניגוד העניינים המהותי הוא השכר שמקבלים.

<צחי לוי: היום, למשל, חברות ציבוריות צריכות לדווח בדוחות הכספיים שלהן מה השכר השנתי שהן שילמו לרואה החשבון המבקר.

<צחי לוי: לכן נראה לי מן הראוי וזה דבר זועק לשמים, שאם מאפשרים לחברות הדירוג לקבל כסף מהחברות שהם מדרגים, זה אבסורד אבל מקבעים אותו, לפחות צריכים בכל דוח דירוג לציין שקיבלו כסף וכמה קיבלו.

<צחי לוי: זה אלף, בית שחייבים.

<אתי בנדלר: התשובה על זה ניתנה עכשיו.

<אתי בנדלר: מה שהוצע זה לא להיכנס לסכומים אלא הם צריכים לומר מה השיעור מכלל הכנסותיהם שהם קיבלו מכל אחד מהמדורגים.

אבישי ברוורמן: ואז אפשר לחשב?

<שרה קנדלר: אגב, זה נתונים שמביאים רק לרשות.

<שרה קנדלר: התשלומים זה דיווח לרשות.

<צחי לוי: זה חייב להיות פומבי.

אבישי ברוורמן: שעין השמש תשזוף את זה.

<צחי לוי: בדיוק.

אבישי ברוורמן: מר היימר.

אבישי ברוורמן: אתה תמיד בעד שקיפות.

אבישי ברוורמן: אני לא מצטט אותך אבל בטוח באיזה מקום אמרת ששקיפות זה הדבר הטוב ביותר.

<ערן היימר: אחת השיטות שלנו כחברות דירוג להתמודד עם ניגוד העניינים המובנה הזה, היא הפרדה טוטאלית בין הצד של האנליזה לצד המסחרי וכך גם דורש החוק.

<ערן היימר: נניח שאתה אנליסט בחברה ואתה עושה דירוג ובדירוג הזה רשום למטה, שהדירוג הזה מהווה 17% מהכנסות החברה ומר איקס היקר הסכים לשלם עליו כך וכך מיליוני דולרים.

<ערן היימר: האם זה יותר מטעה או פחות מטעה מהמצב הנוכחי?

<ערן היימר: לאנליסטים אין שום מושג אם הוא לקוח גדול או אם הוא לקוח קטן.

<ערן היימר: האם הוא משלם הרבה או מעט.

אבישי ברוורמן: מה את אומרת?

<שרה קנדלר: בעניין הזה ניסינו להיצמד למה שקורה בעולם.

<שרה קנדלר: אני לא מכירה מדינה שמחייבת - - -

אבישי ברוורמן: גם העולם, לצערי הוא לא כל-כך – כל העולם הוא בעייתי.

אבישי ברוורמן: אנחנו כבר מזמן לא אור לגויים וכנראה נמשיך להיות פנס קטן.

אבישי ברוורמן: אם כך, בהמלצתך ובהמלצתך, עו"ד בנדלר, מאשר את הסעיף הזה.

אבישי ברוורמן: וממשיכים הלאה.

אבישי ברוורמן: בעד – רוב

אבישי ברוורמן: נמנעים – אין

אבישי ברוורמן: תקנה 12 אושרה.

<שרה קנדלר: "סימן ג' - דוחות על אירועים – מועד הגשתם ופרטיהם

<שרה קנדלר: 13.

<שרה קנדלר: (ב) המועד להגשת דוח על אירוע המפורט בתקנת משנה (ז) (להלן – דוח מיידי), הוא עד תום יום העסקים הראשון שלאחר המועד שבו נודע לחברת הדירוג לראשונה על האירוע; דוח על אירוע המפורט בתקנת משנה (ח) (להלן – דוח על אירוע אחר) יפורסם בהקדם האפשרי ולא יאוחר מתום שבעה ימי עסקים שלאחר המועד שבו נודע לחברת הדירוג לראשונה על אירוע כאמור.

<שרה קנדלר: (ד) בתקנה זו – "נודע לחברת הדירוג לראשונה על אירוע" - נודע לראשונה על התרחשות האירוע לאחד מאלה:

<שרה קנדלר: בעניינים אחרים - יושב-ראש הדירקטוריון של חברת הדירוג, המנהל הכללי שלה, מנהל העסקים הראשי שלה, או ממלא תפקיד כאמור בחברת הדירוג אף אם תואר משרתו שונה.

<שרה קנדלר: (ו) חברת דירוג חייבת להגיש לפי דרישה מיוחדת של יושב ראש הרשות או של עובד שהוא הסמיכו לכך בכתב, בתוך המועד שיצויין בדרישה ובלבד שלא יקדם מהמועד שנקבע בתקנת משנה (ב), דוח על ענין או אירוע בחברת הדירוג; דרישה כאמור תהיה רק אם הרשות או מי שהיא הסמיכה לכך סבר כי המידע בדוח כאמור חשוב למשקיע סביר.

דוח מיידי: החלטת חברת הדירוג על הפסקת דירוג והסיבות שהביאו להחלטה כאמור;

דוח מיידי: טעות מהותית ביישום שיטת הערכה שעשויות להיות לה השלכות, לדעת חברת הדירוג, על הדירוג;

אירוע אחר: שינוי שיטת הערכה או הנחות היסוד שבהם נעשה שימוש בהליך דירוג מסוים; דיווח בעניין זה יוגש לפחות שלושים יום לפני כניסתו של השינוי לתוקף ויכלול הסבר הנוגע לסיבות השינוי ולהשלכות הצפויות של השינוי; ראתה חברת דירוג כי קיים הכרח בשינוי מיידי בשיטת הערכה או הנחת יסוד, רשאית היא למסור דיווח עם החלת שינוי כאמור בהקדם האפשרי ולא יאוחר ממועד כניסתו של שינוי כאמור לתוקף;

אירוע אחר: כל שינוי מהותי בפרטים לפי תקנה 2, שאינו מפורט בתקנה זו; אם השינוי נערך בשיטות ההערכה או בנהלי חברת הדירוג, יצורפו שיטות ההערכה או הנהלים המעודכנים, במלואם;

אירוע אחר: (ט) דוחות לפי סימן זה יכללו פרטים הנוגעים להשלכת האירועים המנויים בתקנת משנה (ז) ו – (ח), על דירוגים נוספים אותם מנפיקה חברת הדירוג.

אירוע אחר: "

אבישי ברוורמן: עו"ד הלוי, בבקשה.

<אמיר הלוי: בקשה להבהרה.

<אמיר הלוי: ב-13ה כתוב שבכך מקרה יוגש הדוח לפני שהמידע הכלול בו.

<אמיר הלוי: זה מתקשר גם לתקנה 16, אופי הפרסום.

<אמיר הלוי: לפי הנהלים שלנו אנחנו מפרסמים באתר של החברה ועכשיו נצטרך לפרסם גם בדיווח האלקטרוני במגנ"א.

<אמיר הלוי: אצלנו זה ייעשה סימולטנית, לא לפני ולא אחרי.

<שרה קנדלר: סימולטנית זה בסדר.

<אתי בנדלר: זה עלה בדיון הקודם.

אבישי ברוורמן: עו"ד הלוי לא היה בדיון הקודם.

<אתי בנדלר: זה עניין של פרשנות.

<אתי בנדלר: אני רוצה להבהיר.

<אתי בנדלר: זה לא מחייב תיקון בתקנות.

<אתי בנדלר: גברת קנדלר מצהירה לפרוטוקול שסימולטנית זה עדיין עומד וזה לא אחרי.

<רן מלמד: האם הכוונה בפרסום לציבור זה רק דרך אתר האינטרנט של החברות או גם בדברים נוספים?

<שרה קנדלר: במגנ"א ובאתר של החברה לבקשתם.

<רן מלמד: מה זאת אומרת לבקשתם?

<שרה קנדלר: לנו חשוב הדיווח במגנ"א, כי ציבור המשקיעים בישראל יודע שכל הדיווחים של כל החברות, של כל הגורמים הוא במגנ"א.

<שרה קנדלר: לכן לנו היה הכי חשוב שהדיווח יהיה במגנ"א.

<שרה קנדלר: חברות הדירוג ביקשו שבמקביל אפשר יהיה גם כי לפי הנהלים של החברות הבינלאומיות זה נעשה באתר החברה ולכן הסכמנו שזה יהיה במקביל.

<רן מלמד: אני מנסה להרחיב ולא לצמצם.

<רן מלמד: ישבתי אתמול עם קבוצות שמתחילות לעסוק באפשרויות של הקמת מודלים של ניהול פנסיה עצמית.

<רן מלמד: זאת אומרת, שאנשים בודדים יצטרכו לקבל מידע.

<רן מלמד: אני רוצה לחשוב איך הם יכולים לקבל את המידע בצורה הכי נגישה, בין אם זה במגנ"א ובין אם זה באתר.

<רן מלמד: האתר מבחינתי לא יכול להיות רשות, הוא צריך להיות חובה.

<שרה קנדלר: יש חובה.

<אתי בנדלר: אומרת עו"ד תורג'מן הערה נכונה שאם הכוונה היא לא אחרי אז לכתוב לא אחרי כי לפני זה לא.

<אתי בנדלר: אז אם את מתכוונת ללא אחרי, אולי להחליף את המילה.

<אתי בנדלר: "בכל מקרה יוגש הדוח לא אחרי שהמידע הכלול בו".

<אתי בנדלר: אז זה גם מאפשר סימולטנית.

<שרה קנדלר: בסדר גמור.

אבישי ברוורמן: אני מאשר עם התיקון של עו"ד תורג'מן.

אבישי ברוורמן: בעד – רוב

אבישי ברוורמן: נמנעים – אין תקנה 13 אושרה

אבישי ברוורמן: תקנה 13 אושרה עם התיקון של עו"ד תורג'מן.

<שרה קנדלר: "פרק ה': פרסום הדירוגים, שיטות ההערכה וגילוי נאות

<שרה קנדלר: 14.

<שרה קנדלר: (ב) על אף האמור בתקנת משנה (א), רשאית חברת הדירוג שלא לפרסם דירוגים אלה:

<שרה קנדלר: דירוג תאגיד שניירות ערך שלו לא הוצעו לציבור לפי תשקיף כמשמעותו בפרק ג' לחוק ניירות ערך ואינו תאגיד המציע לראשונה ניירות ערך שלו לציבור וכן דירוג מכשירים פיננסיים של תאגידים כאמור.

<שרה קנדלר: "

<אתי בנדלר: בפסקה 2.

<אתי בנדלר: מה זה: "ואינו תאגיד המציע לראשונה ניירות ערך שלו לציבור"?

<אתי בנדלר: האם הוא לא כלול בתאגיד שניירות הערך שלו לא הוצאו לציבור?

<שרה קנדלר: הוצאו זה כבר הוצאו והוא מציע עוד פעם.

<שרה קנדלר: כשזאת פעם ראשונה זה אינו תאגיד המציע לראשונה.

<שרה קנדלר: יש חוזרת ויש בפעם הראשונה.

<ערן היימר: יש חברות שהוציאו לציבור ואחרי זה קנו מהציבור ועכשיו הן חברות פרטיות לגמרי.

<ערן היימר: בעבר הן כן הציעו לציבור.

אבישי ברוורמן: יושב ראש מדרג, גדעון אילת.

<גדעון אילת: לגבי ב1, אנחנו רוצים ששרה תבהיר שגם חברות שבעבר הנפיקו לציבור ועכשיו הן פרטיות והן מבקשות דירוג, הוא לא צריך להיות מפורסם, שזה כלול - - -

<שרה קנדלר: זה אכן כלול בצרכים פנימיים.

אבישי ברוורמן: זה רשום בפרוטוקול, אמרה עו"ד קנדלר, שזה אכן כלול.

<ערן היימר: חברה שיש לה מניות אבל לא אג"ח ציבורי והיא עושה הלוואות פרטיות זה גם כלול.

<שרה קנדלר: הלוואה פרטית היא פרטית.

<שרה קנדלר: לא משנה אם חברה ציבורית עושה את ההלוואה הפרטית או חברה פרטית עושה את ההלוואה הפרטית.

<ערן היימר: הלוואה פרטית לא צריך לפרסם.

<שרה קנדלר: נכון.

<אמיר הלוי: כל דירוג פרטי הוא דירוג לצרכים פנימיים.

<רן גזית: בעתיד הנראה לעין, עוד שנה או שנתיים, תהיה תעודת זהות בנקאית.

<רן גזית: בתעודת הזהות הבנקאית יהיה דירוג.

אבישי ברוורמן: אני מקווה שזה יהיה עוד קודם.

<רן גזית: תעודות הזהות הבנקאיות יוצאו גם לתאגידים מסחריים, הן יוצאו לכל לקוח של בנק.

<שרה קנדלר: שוב, אם זאת חברה נסחרת אז חל חוק ניירות ערך, זה בכלל לא קשור לחוק הדירוג.

<שרה קנדלר: חובת הדיווח והגילוי בחוק הזה הן רק לגבי החובות של חברת הדירוג.

<רן גזית: לא הגעתי לפואנטה של השאלה.

<רן גזית: יקבלו מהבנק תעודת זהות בנקאית עם דירוג כזה או אחר.

<רן גזית: חברה ציבורית שמדורגת, תצטרך לפרסם את זה, הבנק יצטרך לקבל רישיון.

<רן גזית: אני מדבר על חברות שהחוק חל עליהן.

<רן גזית: אתם כופים את החיבור בין הסיטואציות?

<שרה קנדלר: שוב, החוק הזה לא עושה הבחנה.

<שרה קנדלר: הוא מדבר על חובות הדיווח של חברת הדירוג.

<שרה קנדלר: מה החברה הציבורית צריכה או לא צריכה לדווח, זה כמו בחוק ניירות ערך.

<שרה קנדלר: בכלל אנחנו לא במגרש של החוק הזה.

<רן גזית: זה יהיה אירוע שחברת הדירוג תצטרך להתייחס אליו.

<רן גזית: הבנק ייתן לאותה חברה ציבורית דירוג שהוא שונה מהדירוג שאתה הוצאת.

<רן גזית: מה אז?

<שרה קנדלר: אתה רוצה לייצג פה את הבנקים?

<רן גזית: אני שואל שאלה.

<שרה קנדלר: כשזה יגיע, נצטרך להתמודד.

<קריאה: השאלה אם תכולת חוק הדירוג חלה על זה?

<שרה קנדלר: אני לא מכירה מספיק מה הולך להיות בהסדרה הזאת כדי לתת חוות דעת אם החוק יחול או לא.

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 14 אושרה

אבישי ברוורמן: אני מאשר את תקנה 14.

<שרה קנדלר: "15.

<שרה קנדלר: חברת הדירוג תאפשר לתאגיד המדורג להעביר הערות הנוגעות לטעויות עובדתיות בדירוג ולקיומו של מידע פנים כהגדרתו בסעיף 52א לחוק ניירות ערך בדוח הדירוג, זמן סביר קודם לפרסומו".

<שרה קנדלר: <

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 15 אושרה

אבישי ברוורמן: אני מאשר את סעיף 15.

<שרה קנדלר: "16.

<שרה קנדלר: (ב) פרסום דוח הדירוג כאמור בתקנת משנה (א), יעשה בדוח מיידי כהגדרתו בתקנה 13(ב).

<שרה קנדלר: "

<רן מלמד: הייתי מבקש שבסעיף 16א יהיה תקציר מנהלים בערבית.

<רן מלמד: זה לא כל הדוח, זה תקציר מנהלים.

אבישי ברוורמן: אני חושב שאני מוסיף את זה, אני הולך עם רן.

אבישי ברוורמן: תקציר מנהלים בערבית, מקובל?

אבישי ברוורמן: אני רוצה להוריד את הלהבות.

<ערן היימר: אז שהחברות הציבוריות ידווחו בערבית ואנחנו נצטרך לדווח בערבית.

<ערן היימר: כל העולם הזה לא מדווח בערבית.

<ערן היימר: בוועדת הכלכלה אתה מפרסם פרוטוקולים בערבית?

<רן מלמד: אנחנו מדינה שיש בה שתי שפות רשמיות.

אבישי ברוורמן: שרה, מה את אומרת?

אבישי ברוורמן: שרה הפעם לא מאשרת.

<רן מלמד: אני חושב שאדוני צריך לקחת החלטה ולאמץ את זה.

אבישי ברוורמן: רן, אני רוצה לעשות את זה רוחבי אז בוא נשב על הצעה כללית.

<רן מלמד: רוחבי יהיה קשה.

<רן מלמד: פה זה כבר דוח הדירוג עצמו, זה המקום.

אבישי ברוורמן: כשהייתי השר לענייני מיעוטים התחלתי לשנות את הדברים.

אבישי ברוורמן: לצערי הפריעו לי בחלק מהדברים כי אני בהחלט חושב שזאת אחת הבעיות המרכזיות.

<רן מלמד: זה המהות של כל הדירוג וחבל שלא יהיה משהו עליו בשפה רשמית שנייה.

אבישי ברוורמן: אנחנו בוחנים את זה באהדה ונחשוב איך מתקדמים בנושא.

אבישי ברוורמן: בעד – רוב

אבישי ברוורמן: נמנעים – אין תקנה 16 אושרה

אבישי ברוורמן: אני מאשר את תקנה 16.

<שרה קנדלר: "17.

מידע כללי: זהות מעריך הדירוג הראשי וזהות מעריך הדירוג המשני אם מונה;

מידע כללי: ציון האם הדירוג נערך ביוזמת החברה המדורגת, חברת הדירוג או ביוזמת גורם אחר;

בהליך הדירוג: הנחות היסוד המהותיות שעליהם התבסס הדירוג תוך הסבר הנוגע להנחות היסוד האמורות, למשתנים, למגבלות ולחוסר ודאות בשיטות ההערכה שבהם נעשה שימוש, כולל צירוף תרחישי קיצון אם נערכו כאלה בעת הדירוג, מידע הנוגע לדירוג האשראי המתבסס על ניתוח תזרים מזומנים שעליו נסמכת עבודת הדירוג אם עשתה כך, ואזכור כל אפשרות לשינוי דירוג; פירוט זה יובא באופן פשוט וברור;

בהליך הדירוג: נקטה חברת הדירוג צעדים לאישור המידע שהעביר לה התאגיד המדורג, יפורטו הצעדים האמורים;

שיטת הערכה: תצויין שיטת ההערכה שבה נעשה שימוש בעריכת הדירוג;

שיטת הערכה: יובא הסבר להיבטים חשובים אחרים של הדירוג, לרבות שיטות הערכה נוספות שבהן נעשה שימוש אם נעשה והכל, לפי נהלי חברת הדירוג.

שיטת הערכה: על אף האמור בתקנת משנה (ב), אם היקף המידע הנדרש לפי תקנה זו רחב לעומת אורך דוח הדירוג שפורסם, רשאית חברת הדירוג להציג הפניה בולטת, הכוללת קישורית לגישה ישירה לעמוד שבו יימצא המידע האמור באתר חברת הדירוג.

שיטת הערכה: "

<ערן היימר: יש כאן מאבק בין שני נושאים.

<ערן היימר: אנחנו רוצים דוח מהיר, פשוט ומיידי, אבל שיכלול תרחישי קיצון, מידע המתבסס על תזרימי מזומנים, אזכור כל דבר, כל אופציה, כל אפשרות.

אבישי ברוורמן: מה הצעת הייעול שלך?

<ערן היימר: צריך להתכנס למשהו שצריך להחליט עליו.

אבישי ברוורמן: מה אתה מציע במקום?

אבישי ברוורמן: מה הפתרון?

<רן גזית: הפתרון שזאת לא תהיה רשימה סגורה.

<רן גזית: תשאירו לשיקול דעת חברות הדירוג מה לפרסם.

<רן גזית: תשאירו לשקול דעתם מה לפרסם.

<שרה קנדלר: ממש לא.

<שרה קנדלר: בתוך הסעיף יש כמה מקומות שכתוב "אם עשתה כך", "אם נערכו כאלה", "אם נעשו כאלה".

<שרה קנדלר: זאת אומרת, יש פה אפשרות אם לא נעשה לא לכלול.

<שרה קנדלר: שנית, כל המידע הזה נמצא גם בהסדרה הזרה.

<שרה קנדלר: אנחנו ממש תרגמנו את הסעיף המקביל באירופה.

<שרה קנדלר: אם תסתכלו על CRA3, ANNEX1, SECTION 2A D, זה בדיוק הפירוט הזה.

<שרה קנדלר: זה אותו פירוט שקיים.

<שרה קנדלר: אנחנו לא רוצים שהדוחות שלנו יהיו שונים מהדוחות שקיימים במקומות אחרים.

אבישי ברוורמן: אני מאוד מעריך את עורכת דין בנדלר ואם זה היה תלוי בי הייתי לוקח לכל מיני מקומות גבוהים.

אבישי ברוורמן: היא נתנה לי עכשיו מחאה עליך ואני מוציא אותה בפומבי.

אבישי ברוורמן: יש פה יועצים משפטיים כדבעי, אבל כשאת מדברת זה משהו.

<רן מלמד: אני רוצה להמשיך את המחמאה שאמרת, כי ראיתי בסעיף א' את המילים "פשוט וברור" בלי שצריך לתקן.

<רן מלמד: אוסיף ואולי ננצל את ההזדמנות, ובכל מקום שמופיע "פשוט או ברור", שיהיה "פשוט וברור" באופן גורף על כל הפרסומים.

<שרה קנדלר: מקובל.

אבישי ברוורמן: תיקון מלמד לכל אורך הדרך מקובל.

<אתי בנדלר: לי אין התנגדות.

<רן גזית: יש היום שיטות הערכה שהן לא מבוססות על תזרים מזומנים.

<שרה קנדלר: אני חוזרת, ככל שנעשה.

<גדעון אילת: אולי "כולל צירוף תרחישי קיצון עיקריים", "מידע עיקרי הנוגע לדירוג".

<שרה קנדלר: קודם כל, יש בסוף את תקנת משנה ג': "על אף האמור בתקנת משנה ב', אם היקף המידע הנדרש רחב לעומת אורך דוח הדירוג, רשאית חברת הדירוג להציג הפנייה בולטת הכוללת קישורים לגישה ישירה".

<שרה קנדלר: אתה לא צריך שהכול יהיה בתוך דוח הדירוג.

<שרה קנדלר: אני חושבת שזה נותן את התשובה.

אבישי ברוורמן: כשאתה רוצה לתת דברים אתה רוצה לתת דברים שמכמתים את האינפורמציה.

אבישי ברוורמן: איך אפשר להביא רק דברים שהם אינדיקטורים ברורים ולא עודף אינפורמציה.

<שרה קנדלר: אני חושבת שיש את התשובה בסעיף קטן ג' שאומר שאם זה נראה לכם ארוך מידי, תעשו הפנייה.

<שרה קנדלר: מי שרוצה פירוט נכנס להפניה באתר.

<ערן היימר: מה שחסר לי זה "המהותי והרלוונטי".

אבישי ברוורמן: מר היימר, תמשיך בכיוון של מר אילת ותציע פתרון.

<ערן היימר: יכול שהאנליסט שלי הגדיל ראש ועשה 1,000 תסריטים למשהו.

<ערן היימר: עכשיו תעטוף את זה בנייר.

<ערן היימר: כשאתה עוטף בנייר אתה מנסה לעשות משהו קריא וברור.

<שרה קנדלר: אנחנו מוכנים שהמהותיות תהיה על כל הפרמטרים.

<שרה קנדלר: ננסח את זה אחר-כך.

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 17 מאושרת

אבישי ברוורמן: אני מאשר את תקנה 17.

אבישי ברוורמן: עם תיקון אילת והמר ואתם תעשו את התיקונים.

<שרה קנדלר: אנחנו מדברים על פסקה 2א, רק שיהיה ברור.

<ערן היימר: אפשר לשים באתר שיש לנו רישיון שלכם?

<שרה קנדלר: כן.

<ערן היימר: בכל דוח צריך לכתוב שיש רישיון שלכם.

<שרה קנדלר: אתה יכול לרשום שיש רישיון.

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 18 מאושרת

אבישי ברוורמן: סעיף 18 אושר.

"פרק ו': אתר חברת הדירוג

"פרק ו': (א) חברת הדירוג תפעיל אתר אינטרנט בשפה העברית שיהיה פתוח לעיון הציבור ללא תשלום; ואולם רשאית חברת הדירוג להגביל גישה לחלקים באתר אם באמצעות החלקים האמורים היא מספקת שירותים בתשלום.

"פרק ו': (ג) בנוסף לאמור בתקנת משנה (א), תפרסם חברת הדירוג בדף הבית של אתר חברת הדירוג -

קישורים למידע הבא: (א) פירוט עיקרי ניגודי העניינים המותרים בפעילות חברת הדירוג;

קישורים למידע הבא: (ג) תיאור מבנה האחזקות ובעלי השליטה של חברת הדירוג;

קישורים למידע הבא: (ה) משמעותו של כל אחד מסמלי הדירוג שבהם עושה חברת הדירוג שימוש.

קישורים למידע הבא: "

קישורים למידע הבא: "(ו) תיאור תהליכים ושיטות הערכה לפי תקנה 2((א)(14);

קישורים למידע הבא: (ח) מדיניות הנוגעת לאופן פרסום הדירוג ודיווחים אחרים;

קישורים למידע הבא: (3) חברת הדירוג רשאית לפרסם מידע לפי תקנה זו בשפה האנגלית, אם קיבלה לכך אישור מאת הרשות; הרשות רשאית להתיר פרסום באנגלית כאמור אם ראתה כי פרסום כאמור בשפה העברית עשוי להשית נטל על חברת הדירוג שאין לו הצדקה בשים לב לענייניו של ציבור המשקיעים.

קישורים למידע הבא: "

<שרה קנדלר: אני רוצה לומר משהו לפרוטוקול.

<שרה קנדלר: ב-19א, לאור הערת מדרוג מאתמול, הורדנו את המילים "ללא צורך ברישום".

<שרה קנדלר: הם הוכיחו לנו שגם בחוץ לארץ יש אפשרות לרישום.

<שרה קנדלר: אנחנו רק מבקשים להדגיש כי אם יהיו דרישות דרקוניות של רישום, כולל מספר נעלים וכו', אנחנו נראה את זה כאתר שלא פתוח לעיון הציבור.

אבישי ברוורמן: מקובל, תודה.

<רן מלמד: אני חושב שנושא האתר מחייב שהוא לא יהיה רק בעברית.

<רן מלמד: הוא גם להיות מונגש עם כל הטכנולוגיות לאנשים עם מוגבלויות.

<רן מלמד: אני חושב שהדברים האלה צריכים להיות כתובים ומאוד ברורים.

<רן מלמד: המידע שמפורסם פה הוא מידע מאוד כללי.

<רן מלמד: אין שום סיבה שבעולם שהוא לא יהיה גם בשפה הרשמית השנייה.

<רן מלמד: זה לא מטיל עומס על המערכת, זה לא מידע שמשתנה כל יומיים.

<שרה קנדלר: אין לנו דבר כזה בשום חקיקה.

<רן מלמד: זה שאין לא אומר שלא צריך להתחיל לעשות את זה.

<רן מלמד: אני חושב שצריכים להיות פה עם שאר רוח ולעשות את זה.

אבישי ברוורמן: רן, אני באותה רוח שלך ואני רוצה להגיע לנושא של שתי השפות.

אבישי ברוורמן: מר אילת, מר היימר, מכובדיי כולם.

אבישי ברוורמן: האם במקרה הזה, כשזה לא מטיל עומס, אתם מוכנים ללכת לכיוון הזה?

<ערן היימר: אני מציע במקום האגרה.

<רן מלמד: הנגשה לאתרי אינטרנט לאנשים מוגבלים כבר נמצאת בחקיקה והיא כבר קיימת.

<רן מלמד: זה משהו שצריך לעשות אותו.

אבישי ברוורמן: רן, מה אתה אומר?

<רן גזית: צריך להבין את העובדות.

<רן גזית: מסמכי מתודולוגיה, ספרות מתודולוגית, הכמות אדירה.

<ערן היימר: אתה מבקש ממני לחתום שזאת המתודולוגיה ואני לא יודע לקרוא אותה.

אבישי ברוורמן: רן, אתה ואני נחשוב על פתרון גורף.

<רן מלמד: אני באמת שואל.

<רן מלמד: למה שפירוט עיקרי ניגודי העניינים לא יהיה בערבית?

<רן מלמד: זה לא הרבה מידע.

<רן מלמד: למה שתיאור כללי של אופן קביעת התשלום לא יהיה בערבית?

<רן מלמד: למה שתיאור מבנה ההחזקות לא יהיה בערבית?

<רן מלמד: למה תרשום ארגוני של חברת המדרוג לא יהיה בערבית?

<רן מלמד: זה לא משהו שמשתנה כל יומיים וזאת לא כמות גדולה של חומרים.

אבישי ברוורמן: אני רוצה ללכת בכיוון הזה אבל אני לא חושב שפריצת הדרך בנושא הזה תהיה באמצעות שתי החברות שאינן פיטצ'.

אבישי ברוורמן: בוא נשב על הנושא הזה ונראה איך אנחנו פותרים אותו ולא בחברות המדרוג נכניס כרגע את הדבר הזה.

<רן מלמד: ויתרנו על הערבית.

אבישי ברוורמן: לא ויתרנו רן, אתה ואני לא נוותר לעולם.

<ערן היימר: לא אפשרתם לנו לפרסם בערבית.

<שרה קנדלר: אנחנו מחייבים בעברית.

<ערן היימר: אבל לא כתבתם שמותר לנו בערבית.

<ערן היימר: לגבי אנגלית כתוב: "אם קיבלה אישור".

<אתי בנדלר: "ובשפות נוספות ככל שתרצה.

<אתי בנדלר: "

אבישי ברוורמן: בסדר.

<רן גזית: בעניין הנציגות של פיטצ'.

<רן גזית: אדוני התחיל את הישיבה בנושא המונופולים.

<רן גזית: לנו יש ויכוח קשה.

<רן גזית: היום לפי החוק בניסוחו הקיים, יש סוכנויות דירוג שמדרגות חברות ישראליות והן עברייניות.

<רן גזית: אתם תהפכו אותן לעברייניות אוטומטית.

<רן גזית: יש לזה פתרון.

<רן גזית: ניסיתי גם להציע פתרון: לרשות יהיה סמכות לפטור.

<שרה קנדלר: יש סמכות לקבוע תקנות.

<ערן היימר: ההגדרה של רגולציה זה חסמי כניסה.

<ערן היימר: אם רוצים רגולציה מייצרים חסמי כניסה.

<ערן היימר: האם הם גבוהים מספיק בשביל שפיטצ' העולמית לא תשים פה חברת דירוג?

<ערן היימר: לא נראה לי.

אבישי ברוורמן: שרה, מה את אומרת על ההערה של גזית?

<רן גזית: אני הצעתי לתת להם סמכות.

<רן גזית: יש בהגדרה בחוק מה זה אותה סוכנות שיש לה רישיון זר ויחליטו הם אם הרישיון הזר האמריקאי מספיק טוב או הרישיון של הרשות האירופאית הוא מספיק טוב.

<שרה קנדלר: אנחנו לא רוצים לעשות הסדר של רישום כפול.

<שרה קנדלר: אם היינו רוצים לעשות את זה, היינו עושים את זה מלכתחילה.

<שרה קנדלר: אנחנו רצינו שיהיה רישוי ישראלי, פיקוח בישראל.

<שרה קנדלר: רצינו שלא יהיה ארביטרג' בין פעילות של חברה אחת לשנייה.

<שרה קנדלר: שוב, אני רוצה להדגיש, שלא כל חברה עולמית שמדרגת חברה ישראלית היא חייבת בחוק.

<שרה קנדלר: התכולה הטריטוריאלית היא לגבי אג"ח שמונפק בישראל לאו דווקא חברה ישראלית.

<רן גזית: לא רק אג"ח.

<רן גזית: המכשיר פיננסי מוגדר בצורה רחבה מאוד, זה לא רק אג"ח.

<שרה קנדלר: נכון תכולה של חוק אף פעם לא נקבעת – אף פעם לא כתוב בישראל.

<שרה קנדלר: בחוק ניירות ערך לא כתוב:

<שרה קנדלר: הצעה לציבור בישראל אבל זה ברור שזה לפעילות בישראל.

<שרה קנדלר: זאת התכולה הטריטוריאלית של החוק.

<ערן היימר: לגבי התכולה הטריטוריאלית.

<ערן היימר: בשנה האחרונה אנחנו עדים לחברות ישראל שמנפיקות אג"ח בחו"ל אבל רושמות אותם גם בארץ.

<ערן היימר: אין בשום מקום חובה או פטור.

<ערן היימר: אם פיטצ' תדרג אג"ח של חברה ישראלית במסחר בחו"ל אבל נרשם גם בארץ, האם היא צריכה רישיון או לא?

<שרה קנדלר: צריך לבדוק את זה.

<רן מלמד: יש לי הערה לסעיף 3 לגבי הנושא של פרסום באנגלית במקום עברית.

<רן מלמד: אני חושב שצריך להוריד את זה.

<רן מלמד: אני חושב שברירת המחדל צריכה להיות בעברית.

<רן מלמד: אם רוצים לפרסם גם באנגלית שיפרסמו גם באנגלית.

<רן מלמד: חברות הדירוג מעסיקות עשרות עורכי דין.

<רן מלמד: כל אחד בא עם שניים שלושה יועצים פנימיים וארבעה חיצוניים או להיפך.

<רן מלמד: אז שישלמו למתרגם, שאם צריך יעשה את התרגום מעברית לאנגלית ולהיפך.

<רן מלמד: אני חושב שאי-אפשר לוותר על השפה העברית כברירת מחדל בפרסומים.

<שרה קנדלר: אנחנו לא פוטרים.

<שרה קנדלר: אנחנו עושים סמכות לרשות לפטור.

<שרה קנדלר: אני מניחה שלא נשתמש בסמכות הזאת באופן גורף אלא נבחן באמת אם יש מספיק מידע בסיסי בעברית.

<רן מלמד: אז אל תאשרי את זה, תראי שמבקשים ותחשבי אז אם שווה לך לתקן את התקנה או לא.

<רן מלמד: תשאירי את זה כברירת מחדל.

<שרה קנדלר: אנחנו מכירים.

<שרה קנדלר: נכנסנו לאתרים של חברות דירוג.

<שרה קנדלר: מדובר במסמכים ארוכים, מסובכים, שהם גם משתנים לפעמים חשבנו שזה יכול להוות נטל שהוא לא סביר ולכן הכנסנו סמכות הפטור הזאת.

<רן מלמד: הכסף שמוציאות החברות האלה על היועצים המשפטיים גדול לאין שיעור מהנושא של התרגום.

<רן מלמד: אני חושב שאתם עושים פה עוול לציבור גדול מאוד של אנשים שזה יעניין אותם ושרוצים לקבל את המידע ואולי לא שולטים באנגלית ברמה מספקת כדי לקבל את זה משם.

<רן מלמד: אני חושב שברירת המחדל חייב להיות בעברית.

<רן מלמד: זה עוול אם לא תאשרו את זה בצורה הזאת.

<גדעון אילת: אני חושב שהטלת הנטל של התרגום לעברית של כל הפרסומים שנעשים בצורה סדירה ושוטפת כמעט יום ביומו, היא נטל שציבור חברות הדירוג לא יעמוד בו וזה לא ייתן שום דבר לציבור המשתמשים.

בן זאב: אני מנכ"ל מעלות.

אבישי ברוורמן: את מחזקת את הנקודה.

אבישי ברוורמן: אני מקבל את ההמלצה של שרה.

<אתי בנדלר: אני רק רוצה לוודא.

<אתי בנדלר: אני מתבלטת, האם ברור כשאת אומרת: "רשאית לפרסם מידע לפי תקנה זאת אם קיבלה לכך אישור", מדובר לא על כל המידע לפי התקנה, אלא מידע מסוים לפי תקנה.

<אתי בנדלר: זה חלק מהמידע.

<אתי בנדלר: זה לא פטור גורף מכל המידע שבאותה תקנה.

<שרה קנדלר: זאת היתה הכוונה.

<אתי בנדלר: הייתי כותב "מידע מסוים".

<רן מלמד: אולי אפשר לבקש שפעם בתקופה, או החברות או הרשות ידווחו לציבור איזה בקשות של מסמכים הועברו להשאיר אותם רק באנגלית ולא לתרגם אותם לעברית.

<ערן היימר: כשאתה נכנס אתה רואה.

<רן מלמד: לא, אני רוצה לדעת מה היו הבקשות לפטור.

<רן מלמד: אני רוצה לדעת איזה בקשות היו לפטור ומה מהם אושר.

<רן מלמד: שלא יתברר בסופו של דבר ש-80% מהדברים עוברים באנגלית בגלל בקשות פטור שהרשות מאשרת.

<שרה קנדלר: אני חושבת שזה מידע שכשרשות ציבורית נהיה חייבים לחשוף בכל מקרה.

<רן מלמד: אז אנא תכניסו את זה, שיהיה כתוב שאתם צריכים לדווח על זה.

<שרה קנדלר: זה לפי חוק חופש המידע - - -

<אתי בנדלר: זה שני דברים שונים.

<אתי בנדלר: יש דיווח כללי שמבקש מר מלמד ויש דיווח בתשובה לפנייה אליכם לפי חוק חופש המידע.

<רן מלמד: אני רוצה שזה יזום, בקשות שהגישו החברות והתשובות שהם קיבלו או על-ידי הרשות.

אבישי ברוורמן: אין מניעה.

אבישי ברוורמן: אנחנו נכניס את זה לניסוח עם תיקון מלמד.

<אתי בנדלר: "הרשות תפרסם אחת לשנה מידע על הבקשות לפטור מפרסום בעברית".

<שרה קנדלר: אולי נכניס את זה לדוח השנתי של חברת הדירוג?

<שרה קנדלר: הדוח השנתי הוא בעברית.

<שרה קנדלר: זה נמצא בתקנה 12.

בן זאב: פטור ממתודולוגיה זה משהו כללי או שצריך יהיה לפרט סעיף סעיף?

בן זאב: לנו יש מעל 200 פריטי מתודולוגיה בשנה.

<שרה קנדלר: נצטרך לראות את הבקשות ולראות.

<שרה קנדלר: אנחנו לא ניתן משהו גורף.

אבישי ברוורמן: אני חייב להתקדם, יש לי עוד מספר דיונים היום.

אבישי ברוורמן: בעד – רוב

אבישי ברוורמן: נמנעים – אין

אבישי ברוורמן: סעיף 19 מאושר.

<אתי בנדלר: רק להבהיר: "בתקנה 12 יכללו בדוח השנתי מידע בדבר כל הבקשות לפטור מהשפה העברית ואלו מהן התקבלו".

<אתי בנדלר: אדוני אישר?

אבישי ברוורמן: בהחלט.

<שרה קנדלר: "פרק ז': רישום ותיעוד הליך הדירוג ושמירת מסמכים

<שרה קנדלר: 20.

<שרה קנדלר: (1) זהות מעריך הדירוג הראשי ומעריך הדירוג המשני אם מונה;

<שרה קנדלר: (3) תשלומים שהתקבלו בעד דירוג מכל מקור שהוא; בתיעוד לפי פסקה זו תתקיים הפרדה בין מקורות תשלום שונים ולגבי כל מקור תשלום יובאו פרטים אלה:

<שרה קנדלר: (ב) רשימת הדירוגים עבורם שילם;

ומסמכים אלה: (1) דוחות, מסמכים פנימיים וניירות עבודה שבהם נעשה שימוש לשם הדירוג או שהשפיעו על הדירוג;

<אמיר הלוי: הייתי רק מבקש לשים איזה מבחן של מהותיות בכל הנושא של התכתבות פנימית וחיצונית.

<אמיר הלוי: שלא ייצא שכל אימייל שהגיע לקביעת פגישה, יהיה חייב בתיעוד.

<שרה קנדלר: אני לא הייתי רוצה מהותיות.

<שרה קנדלר: קביעת ישיבה לא נכנס לגדר.

<שרה קנדלר: אני חושבת שזה מספק.

<רן גזית: שאלת הבהרה.

<רן גזית: מה קורה כאשר אין מסמכים כאלה?

<שרה קנדלר: אז אין.

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 20 אושרה

אבישי ברוורמן: תקנה 20 אושרה.

<שרה קנדלר: "תיעוד מידת עמידת חברת הדירוג בהוראות החוק

<שרה קנדלר: (א) חברת הדירוג תתעד -

<שרה קנדלר: (2) דוחות הנוגעים לתכנית ציות ובקרה על ציות;

<שרה קנדלר: (4) מסמכים ומידע המהווים בסיס לדוחות חברת הדירוג המוגשים לרשות.

ומסמכים האלה: (1) תכנית בקרה פנימית, דוחות בקרה פנימיים, מסמכים הנוגעים לאופן עריכת בקרה חוזרת וכל המסמכים הנדרשים לשם ביצוע בקרה על פעילות חברת הדירוג;

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 21 אושרה

אבישי ברוורמן: מאשר את סעיף 21.

<שרה קנדלר: "משך זמן שמירת התיעוד

<שרה קנדלר: (א) חברת הדירוג תשמור את התיעוד לפי פרק זה (להלן – התיעוד), למשך שבע שנים לפחות, או עד חלוף שנה ממועד פירעון המכשיר המדורג, או עד קבלת פסק דין חלוט בתביעה שחברת הדירוג צד לה שמידע בעניינה כלול בתיעוד, לפי המאוחר; לבקשת חברת דירוג, הרשות רשאית להתיר שמירת מידע או חלקו למשך זמן קצר יותר אם ראתה שאין בכך בכדי לפגוע בציבור המשקיעים.

<שרה קנדלר: (ג) הוראות תקנה זו יחולו גם לעניין חברה שרישומה בוטל.

<שרה קנדלר: "

<אתי בנדלר: אני מוכרחה לומר שאני לא מבינה את תקנת משנה ב'.

<אתי בנדלר: יש לך את חוק ההתיישנות.

<אתי בנדלר: למה צריך מעבר לחוק ההתיישנות?

<שרה קנדלר: ראינו שזה קיים בדין הזר ואנחנו מוכנים לוותר.

אבישי ברוורמן: ב' נמחק.

אבישי ברוורמן: בעד – רוב

אבישי ברוורמן: נמנעים – אין

אבישי ברוורמן: אני מאשר את תקנה 22.

אבישי ברוורמן: סעיף משנה ב' נמחק.

<שרה קנדלר: "23.

<שרה קנדלר: תיעוד הכולל מסמך, ישמר כמסמך מקורי או העתק נאמן למקור באופן המאפשר ליושב ראש הרשות או לעובד הרשות שהוא הסמיכו לכך בכתב גישה אליהם.

<שרה קנדלר: "

<רן גזית: זה כולל שמירה אלקטרונית?

<שרה קנדלר: לדעתי זה כולל שמירה אלקטרונית.

אבישי ברוורמן: הכוונה היא כולל מסמכים אלקטרוניים.

אבישי ברוורמן: את תבדקי ואם צריך תנסחי.

<רן מלמד: מה קורה לגבי חומרים שהם חומרים דיגיטאליים והם לא מסמכים, למשל חומרים שיווקיים, סרטים, הקלטות.

<רן מלמד: השאלה האם זה נכנס בתוך הקטגוריה הזאת או לא?

<רן מלמד: אני לא בטוח.

<שרה קנדלר: אני חושבת שכן.

אבישי ברוורמן: עורך דין גזית, יש לך איזו הארה בנושא?

<רן גזית: הגדרת מסמך כוללת לפי חוק החתימה האלקטרונית.

<רן גזית: אבל צריך גם לאפשר את השמירה בצורה אלקטרונית ולא ב- hard copy.

<שרה קנדלר: כל עוד זה ניתן לאחזור.

<רן גזית: לכן זה לא אחזור.

<רן גזית: מה שכתבת בסעיף סותר את האפשרות לשמירה אלקטרונית.

<שרה קנדלר: אני לא חושבת.

<שרה קנדלר: אנחנו נבדוק.

<שרה קנדלר: אנחנו מסכימים שגם מסמכים אלקטרוניים צריכים להישמר וגם השמירה.

<ערן היימר: אם נצטרך הארד קופי של הדוחות הכספיים של כל הבנקים, אם נשמור את זה, נצטרך בניין שלם.

<שרה קנדלר: אנחנו נבדוק.

<אתי בנדלר: זה כולל שליחה אלקטרונית ושמירה אלקטרונית.

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 23 אושרה

אבישי ברוורמן: מאשר את סעיף 23.

<שרה קנדלר: "אבטחת מידע וסודיות 24.

<שרה קנדלר: (א) חברת דירוג תפעל להבטיח כי המשתתפים בהליך דירוג יפעלו באופן שיפורט להלן : (1) ינקטו בכל האמצעים הסבירים לצורך הגנה על מידע, מסמכים, ורכוש שבחזקת חברת הדירוג מפני שימוש בלתי הולם; (2) לא יגלו כל מידע בדבר הליך דירוג, למעט גילוי לתאגיד המדורג או לגורם קשור אליו ולמעט כל גילוי הנדרש לפי דין; (3) לא יגלו מידע שאינו ידוע לציבור ולא יעשו בו שימוש לצורך מסחר במכשירים פיננסים, או לכל מטרה אחרת, למעט לצורך ביצוע פעולות דירוג; (4) לא יגלו מידע הנוגע לפעולת דירוג תלויה ועומדת טרם פרסום הדירוג לציבור למעט לצורך ביצוע פעולות דירוג.

<שרה קנדלר: (ב) על אף האמור בתקנת משנה (א), אין מניעה בגילוי מידע כללי שאינו קשור בהליך דירוג מסוים.

<שרה קנדלר: (ג) חברת דירוג תקבע נהלים להטמעה ואכיפה של מדיניות הגבלת השימוש במידע שאינו ידוע לציבור ותדרוש מהמשתתפים בהליך דירוג לאשר מזמן לזמן כי הם מבינים את דרישות המדיניות.

<שרה קנדלר: "

<רן גזית: מה קורה עם מידע שהפך להיות ציבורי?

<שרה קנדלר: אז הוא ציבורי והסעיף הזה הוא כבר לא מידע סודי.

<רן גזית: לא, הוא הגיע לחברת הדירוג כמידע סודי והפך להיות ציבורי.

<שרה קנדלר: אז הוא ציבורי.

<רן גזית: פה את חייבת לתת פטור.

<שרה קנדלר: כתוב: "לא יגלו מידע שאינו ידוע לציבור".

<שרה קנדלר: אם המידע ידוע לציבור אז הוא כבר ידוע.

<רן גזית: כתוב: "לא יגלו כל מידע בדבר הליך הדירוג".

<רן גזית: חלק מהליך הדירוג הפך להיות פומבי.

<שרה קנדלר: הליך הדירוג הוא לא פומבי.

<שרה קנדלר: הליך הדירוג הוא מה קרה בתוך חברת הדירוג.

<שרה קנדלר: זה לעולם לא יהיה פומבי בעיניי.

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 24 אושרה

אבישי ברוורמן: אני מאשר את סעיף 24.

פרק ח': קביעת נהלים

פרק ח': חברת דירוג תקבע נהלים להבטחת קיום התחייבויותיה לפי החוק ובין היתר בעניינים אלה:

פרק ח': "

<ערן היימר: סליחה, אני רוצה לחזור רגע אחורה.

<ערן היימר: יש מושג שנקרא "credit review".

<ערן היימר: אנחנו מודיעים לעולם שאנחנו הכנסנו את החברה הזאת בגלל משהו שקרה ל-credit review.

<ערן היימר: אנחנו לא אומרים עולה יורד, לפעמים אנחנו אומרים credit review עם השלכות שליליות או חיוביות, אבל אנחנו אומרים שאנחנו דנים.

<ערן היימר: כשאומרים: "לא יגלו כל מידע בדבר הליך דירוג", זה אומר שאנחנו לא יכולים להגיד את זה.

<שרה קנדלר: זה לא נכלל.

אבישי ברוורמן: נרשם לפרוטוקול שזה לא credit review.

<ערן היימר: אנחנו החלטנו באופן חריג להכניס אותו להליך דירוג.

<שרה קנדלר: עצום קיומו של ההליך הוא לא - - -

<שרה קנדלר: בקרה פנימית;

<שרה קנדלר: מערכות מידע;

<שרה קנדלר: נוהל עבודת ועדת דירוג;

<שרה קנדלר: אופן קבלה וטיפול בתלונות, לרבות תלונות אנונימיות מעובדים או תלונות מצרכני דירוג;

<שרה קנדלר: (א) כשירותו;

<שרה קנדלר: (ג) אמצעים להבטחת עצמאות שיקול דעתו;

<שרה קנדלר: (ה) שכרו;

<שרה קנדלר: (9) שמירת מסמכים ואבטחת מידע ובכלל זה אופן שמירת המידע והמסמכים, לרבות מידע ומסמכים שנשמרו במערכות מחשב או בציוד תקשורת, הן לגבי מסמך בעותק קשיח, והן לגבי מסמך מכל סוג אחר, בשים לב לחובת הסודיות כלפי לקוחותיה ולאפשרות גיבוי המידע, אחזור המידע בשלמותו ואיתור המסמך במידת הצורך;

<שרה קנדלר: (11) מניעת גילוי ושימוש במידע שאינו ידוע לציבור;

<שרה קנדלר: אגרה שנתית.

<שרה קנדלר: "

אבישי ברוורמן: יש הערות?

<ערן היימר: למען הסדר הטוב, שוב אנחנו נכנסים לפיטצ'.

<ערן היימר: אין לכם סמכות לפטור את החברות הזרות.

<ערן היימר: אני הייתי מציע להוסיף לכם סמכות.

<שרה קנדלר: לצורך התקנה הזאת, הבאתי את המזכיר הכללי של הרשות, מר עודד שפירר.

<שרה קנדלר: (א) חברת דירוג תשלם לרשות עד ה – 1 באוגוסט של כל שנה אגרה שנתית בסכום קבוע של -200,000 שקלים חדשים וכן אגרה משתנה בסכום של 600 שקלים חדשים בעד כל מכשיר פיננסי מדורג במועד הקובע ובמקרה שבו מדורגת רק הישות, בעד כל מכשיר פיננסי; דורג מכשיר פיננסי על ידי יותר מחברת דירוג אחת באותה שנה, ישולם בעדו סכום של 300 שקלים חדשים; על אף האמור, לא תשלם חברת דרוג את האגרה המשתנה עבור שלוש מאות המכשירים הפיננסיים הראשונים המדורגים על ידה.

<שרה קנדלר: (ג) חל מועד הרישום של חברת הדירוג אחרי 1 באוגוסט, תשלם את האגרה לאותה שנת כספים עד ה-31 בינואר של שנת הכספים העוקבת.

<שרה קנדלר: (ה) בתקנה זו-

<שרה קנדלר: "המועד הקובע" - ה- 31 בדצמבר של השנה שקדמה למועד התשלום.

<שרה קנדלר: 27.

<שרה קנדלר: (ב) יושב ראש הרשות יפרסם בהודעה ברשומות ובאתר הרשות את הסכומים האמורים בתקנות 7 ו-26(א) כפי שהשתנו לפי תקנה זו.

<שרה קנדלר: "המדד החדש" – המדד שפורסם לאחרונה לפני יום השינוי;

<שרה קנדלר: גבייה

<ערן היימר: יש לי שתי בקשות.

<ערן היימר: א', במקרה שבו מדורגת רק הישות בעד כל מכשיר פיננסי.

<ערן היימר: מה זה אומר?

<ערן היימר: חברה קיבלה דירוג מאיתנו ודירגנו את החברה כישות.

<ערן היימר: מדינת ישראל מדורגת כמדינה.

<ערן היימר: עכשיו יש לה אגרות חוב והן לא מדורגות.

<ערן היימר: היא מנפיקה עוד אחת ועוד אחת ולא מדרגת אותן.

<ערן היימר: עכשיו אני צריך לשלם עוד אגרה ועוד אגרה כי היא מנפיקה בזמן שאני לא מקבל מזה כלום, זה לא קשור אלי.

<ערן היימר: אין סיבה שאני אשלם עבור מכשיר פיננסי שהוא לא מדורג.

<שרה קנדלר: אין הרבה דירוגי מנפיק ממה שאנחנו יודעים.

<ערן היימר: אבל יש הרבה מכשירים פיננסיים למנפיקים שהם לא מדורגים, אם את כולל את כל סקטור הבנקאות.

<שרה קנדלר: הדוגמה שנתת בראשית הדיון כשדיברנו על הדיווח, אני חושבת שהיא לא נכונה.

<שרה קנדלר: פיקדון מובנה של בנק הפועלים, למשל, לדעתי הוא לא מכשיר פיננסי, הוא פיקדון בנקאי והוא לא נספר.

<שרה קנדלר: לגבי כל היישויות האחרות, אני חושבת שאתה כן יודע.

<שרה קנדלר: ברור שככל שמדרגים ישות שיש לה יותר מכשירים, אז גם האחריות שלך יותר גבוהה.

<ערן היימר: הולכת היום חברה פלונית לגוף מוסדי, נתתם להם אישור לעשות דירוג פנימי משלהם.

<ערן היימר: הם סוגרים עסקה בין השניים.

<ערן היימר: זה לא קשור אלי ואני צריך לשלם עוד אגרה.

<ערן היימר: לא רק שהפסדתי הכנסות בחוק הזה כי אפשרתם להם לעשות דירוגים בלי להיות חברים - - - רק שיהיה ברור.

<ערן היימר: לגבי ניירות ערך אלה "ניירות ערך המונפקים בידי ממשלה, יחידות של קרן סגורה בחוק השקעות משותפות, הסכם או הסדר שערכו נגזר מערכם של מטבעות, סחורות, שערי ריבית ושערי חליפין, מדדים או מערכו של כל מכשיר פיננסי אחר".

<ערן היימר: אולי יש לך שכר דירה שצמוד למדד הוא גם מכשיר פיננסי ואני צריך לשלם על זה אגרה.

בן זאב: אני רוצה לחזק את ערן.

בן זאב: יש היום לא מעט חברות שמדורגות על-ידי שתי חברות הדירוג אבל את הסדרות עצמן מדרגות על-ידי חברה אחת.

בן זאב: אנחנו מדרגים את הישות בגין מכשירים מסוימים ומדרוג מדרגת אותם בגין סדרות אחרות.

בן זאב: זה לא סביר שבמקרה הזה נהיה מחויבים על סדרות שמדרוג מקבלת את הכסף ומדרגת וכמובן הפוך, כאשר אנחנו מדרגים ואנחנו מקבלים את הכסף.

בן זאב: אין היגיון לניסוח הזה.

אבישי ברוורמן: עו"ד קנדלר יש לך איזה תיקון כדי שנוכל לא להטיל עליהם מעמסה שלא מגיעה להם?

<שרה קנדלר: אנחנו ניסינו לעשות שיטה שתבהיר את ההבדל בפעילות.

<שרה קנדלר: זאת אומרת, שהיא לא רק תהיה פיקס לכל חברה אלא שהיא באמת תביא לידי ביטוי שיש תקופות של פחות דירוגים ויש יותר.

<שרה קנדלר: אבל בסכום הנוכחי, אחרי שהורדנו והורדנו, אנחנו לא יכולים לגעת.

אבישי ברוורמן: יש אנשים שתמיד הולכים ככה.

אבישי ברוורמן: לעו"ד קנדלר יש יכולת להקשיב ולהכיל את חכמת השולחן – הלוואי וירבו כמותך בישראל.

<גדעון אילת: רק כדי לחדד את מה שהיא אמרה.

<גדעון אילת: במקום לספור בכלל סדרות, גם לכאלה שאנחנו לא מדרגים ישויות.

<גדעון אילת: גם האחרים, במקום לספור סדרות, לדעתנו הרבה יותר נכון ללכת על ישויות בסכומים הרבה יותר גדולים.

<גדעון אילת: לספור סדרות זה סיפור.

<גדעון אילת: אני ספרתי 15 והיא תספור 20.

<שרה קנדלר: רגע, יש לזה מחיר.

<שרה קנדלר: אנחנו רצינו לעודד את הדירוג הכפול ונתנו הנחה על דירוג כפול.

<שרה קנדלר: אם אנחנו עושים לפי ישויות, לא נוכל לתת את ההנחה הזאת.

<ערן היימר: למה לא?

<שרה קנדלר: כי את הישות אתם לא מדרגים פעמיים.

<ערן היימר: בוודאי.

<שרה קנדלר: אנחנו צריכים לעשות חישובים.

אבישי ברוורמן: אני רוצה לגמור את התקנות.

אבישי ברוורמן: אנחנו נצביע על העיקרון בלי הנוסח?

<אתי בנדלר: אין עיקרון.

<אתי בנדלר: היא לא יודעת מה העיקרון.

<אתי בנדלר: זה סכום אגרה שצריך לאשר.

<שרה קנדלר: אין לנו בעיה לעשות סכום פיקס.

אבישי ברוורמן: רציתי לסיים ושהסיום יהיה לאור הנקודות שהעליתם.

אבישי ברוורמן: הישויות זה האינדיקטור הנכון.

אבישי ברוורמן: עדיין צריך את הניסוחים המתאימים.

אבישי ברוורמן: איך אני פותר את זה, שרה?

<שרה קנדלר: השאלה אם אתם מוכנים - - -

<אתי בנדלר: אנחנו כולנו מוכנים, החוק לא מאפשר, אדוני.

<רן מלמד: אני רוצה להציע משהו אחר.

<רן מלמד: אני רוצה להעמיד את האגרה הקבועה על 20 שקלים בלבד ולקחת את היתרה, שמשמעותה להשלים ל-200,000, להשאיר אותם בחברות תמורת ההתחייבות לתרגומים שביקשתי קודם.

<אתי בנדלר: אני אגיד לך באופן כללי שהרשות מממנת את הפעילות שלה מאגרות שהיא גובה.

<אתי בנדלר: הם לא נתמכים על-ידי גוף אחר ואין העברה של תקציב המדינה.

<אתי בנדלר: באופן כללי גם אסור להם לעשות סבסודים צולבים.

<רן מלמד: אני לא מדבר על סבסוד.

<אתי בנדלר: לכן האגרה צריכה לממן את הפעילות שלה מול החברות.

<רן מלמד: אז האם אפשר לקבל הסבר איך נקבע הגובה של 200,000 שקלים דווקא ולא סכום אחר?

<רן מלמד: אני מבין שהיו משחקים עם זה.

<רן מלמד: אם זה נועד למימון הפעילות, בואו תסבירו לנו מה בדיוק הולכים לעשות ב-200,000 שקלים.

אבישי ברוורמן: מר שפירר.

אבישי ברוורמן: יש לי שתי אפשרויות.

אבישי ברוורמן: מכיוון שעורכת הדין בנדלר אמרה לי שאין כרגע ניסוח - - -

<עודד שפירר: יש לנו הצעה לניסוח.

<שרה קנדלר: אנחנו מציעים להשאיר את הסכום קבוע של 200,000 שקלים חדשים ולכל חברה מדורגת 1,050 שקלים.

<שרה קנדלר: לא סתם זרקנו את הסכומים, יש לנו תחשיבים שהמחלקה הכלכלית עשתה.

<שרה קנדלר: זה בנוי על תפיסת הישויות.

אבישי ברוורמן: היימר עשה כן עם הראש.

<אתי בנדלר: את מוכנה לקרוא את מה שאת מציעה?

<שרה קנדלר: "וכן אגרה משתנה בסכום של 1,050 שקלים בעד כל חברה מדורגת".

<עודד שפירר: אם יש הנחה, אז 1,180 שקלים לכל חברה מדורגת.

<עודד שפירר: אם יש הנחה 50% על דירוג כפול, אז 1,180 שקלים.

אבישי ברוורמן: עורכת הדין בנדלר ביקשה שתקראי את הנוסח.

<שרה קנדלר: "חברת דירוג תשלם לרשות עד ה-1 באוגוסט של כל שנה אגרה שנתית בסכום קבוע של 200,000 שקלים חדשים וכן אגרה משתנה בסכום של 1,180 שקלים חדשים בעד כל חברה מדורגת במועד הקובע".

<אמיר הלוי: ומה עם הסיפא?

<שרה קנדלר: צריך לחשב את זה.

בן זאב: צריך לשבת על הסעיף הזה.

<שרה קנדלר: יש לנו חישובים שעשו לנו במחלקה הכלכלית אבל בלי ה-300 הראשונים.

אבישי ברוורמן: שרה, ברשותך אני סוגר את הישיבה.

<אתי בנדלר: אני מציעה לקרוא עד הסוף.

<שרה קנדלר: אני אקרא עד הסוף ואז נעשה עוד ישיבה רק לגבי האגרות.

<אתי בנדלר: רגע.

<אתי בנדלר: לגבי עדכון סכומים יש בעיה?

<רן גזית: עלות הדירוג אצלנו תהיה בין 15$ ל-20% לדירוג אחד ובין 100 ל-400$ לשנה.

<רן גזית: זאת אומרת שהאגרה המשתנה תהיה יותר קרה מעלות הדירוג אצלנו.

<רן גזית: קחו את זה בחשבון.

<שרה קנדלר: סכומי האגרות נקבעו לפי הפעילות של חברות הדירוג המוכרות היום.

<שרה קנדלר: במידה ותהיה חברה עם פעילות מסוג אחר, נצטרך לפעול.

אבישי ברוורמן: תקראי את תקנה 29.

<אתי בנדלר: עדיין לגבי תקנה 27, אדוני.

<ערן היימר: אני אציע לכם הצעה לטובת התחרות.

<ערן היימר: דירוג שהחברה גבתה פחות מ-5,000 שקלים, לא ייספר לצורך העניין באגרות.

<שרה קנדלר: לא, אנחנו צריכים לעשות פיקוח.

<ערן היימר: אתם תיקחו מאיתנו את הפיקוח, למה המתחרים החדשים שרוצים לעשות דירוג ב-5 שקלים?

<ערן היימר: שיהיו בחינם.

אבישי ברוורמן: שרה, איך אנחנו מתקדמים?

<שרה קנדלר: אני חושבת שאת 27 אפשר לאשר.

<אתי בנדלר: שאלתי אם יש הערות לתקנה 27 על עדכון הסכומים?

<אתי בנדלר: אין, אז אפשר לאשר.

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 27 אושרה

אבישי ברוורמן: אני מאשר את 27.

<אתי בנדלר: מה עם תקנה 28?

אבישי ברוורמן: תקנה 28 זה בסדר.

<אתי בנדלר: זה מאוד לא ברור, אדוני, אני מאוד לא אוהבת את זה אבל כיוון שזה קיים בחוק ניירות ערך - - -

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנה 28 אושרה

אבישי ברוורמן: אני מאשר את סעיף 28.

<שרה קנדלר: "29.

<שרה קנדלר: הרשות רשאית לפטור חברת דירוג מהוראות סעיף 10 לחוק, כולן או מקצתן, אם מצאה כי קיים בחברת הדירוג גורם האחראי למילוי חובותיה, כי היא עומדת בהוראות הדין הזר החלים עליה במישרין או בעקיפין בעניין זה וכי אין בכך בכדי לפגוע בציבור המשקיעים.

<שרה קנדלר: "

<אתי בנדלר: רק תשני את הנוסח מ"מקצתן" ל"חלקן".

<רן מלמד: גם פה, אם אפשר יהיה לקבל דיווח אחת לשנה על הפטורים שניתנו.

<שרה קנדלר: שוב, נכניס את זה בדוח השנתי של חברת הדירוג.

<שרה קנדלר: זה בתקנה 12.

אבישי ברוורמן: מה עם התחילה והוראת המעבר?

<שרה קנדלר: אנחנו רוצים לשנות את זה.

<שרה קנדלר: 30.

<שרה קנדלר: תחילתן של תקנות אלה ב-1 לאפריל 2015.

<שרה קנדלר: 31.

<שרה קנדלר: מבקשת שקיבלה אישור כחברה מדרגת מהממונה על שוק ההון, ביטוח וחיסכון במשרד האוצר טרם כניסת החוק והתקנות מכוחו לתוקף, תכלול בבקשה לרישום לפי תקנה 2 גם את המידע הנדרש לפי תקנה 12 הנוגע לפעילותה הקיימת.

<שרה קנדלר: "

אבישי ברוורמן: הצבעה

אבישי ברוורמן: נגד – אין

אבישי ברוורמן: תקנות 29, 30 ו-31 אושרו

<רן מלמד: אפשר לקבל תשובה לפי מה נקבעו 200,000 השקלים.

<רן מלמד: למה אי-אפשר להשאיר חלק מהם כדי לתרגם חלק מהמסמכים או את האתר לערבית?

<עודד שפירר: כמו שאמרה היועצת המשפטית של הוועדה, רשות ניירות ערך לא נתמכת על-ידי המדינה בתקציבה וכל הכנסות הרשות הם מהאגרות שהגופים המפוקחים משלמים לרשות, הן החברות והן היחידים.

<רן מלמד: התקציב שלכם שקוף?

<רן מלמד: אפשר לראות אותו?

<עודד שפירר: התקציב שקוף.

<עודד שפירר: הוא מדווח פעמיים, גם בדוח שנתי וגם בדוח כספי שאתם יכולים לראות באתר הרשות.

אבישי ברוורמן: אני מודה לכם, אני נועל את הישיבה.

אבישי ברוורמן: אנחנו נסגור את הסעיף האחרון.

אבישי ברוורמן: אני מודה לעורכת דין קנדלר על הפתיחות.

אבישי ברוורמן: בכלל, זה נעים מאוד לעבוד יחד.